**UNIVERSITATEA LIBERĂ INTERNAȚIONALĂ MOLDOVA**

**FACULTATEA ȘTIINȚE SOCIALE ȘI ALE EDUCAȚIEI**

**REGULAMENT PRIVIND ÎNTOCMIREA ȘI SUSȚINEREA TEZELOR DE MASTER**

**(pentru programele administrate de Catedrele Psihologie și Științe ale Educației; Asistență Socială și Sociologie ”Nicolae Sali”)**

Aprobat în ședința Consiliului Profesoral

din 18 septembrie 2019, proces verbal nr.2

Decan \_\_\_\_\_\_\_\_\_\_\_\_\_\_\_\_\_\_\_/Svetlana Rusnac

Teza de master reprezintă o activitate prevăzută în curriculumul programului de masterat‚ care are menirea de a forma abilități de cercetare teoretică și practică‚ de aprofundare într-un anumit domeniu în scopul realizării unui studiu consecutiv și finit al unei probleme actuale și importante pentru formarea profesională și științifică a studentului.

**1. DESIGN-UL GENERAL AL TEZEI DE MASTER**

**Foaia de titlu** indică la locul realizării tezei‚ autorul‚ tema ei‚ conducerea științifică (**vezi Anexa 1**).

**Planul tezei de master (Anexa 2)** reflectă structura‚ conținutul de bază în forma unei liste sumare a principalelor probleme analizate în lucrare, cu menționarea paginilor. În conformitate cu acest plan se alcătuiește structura tezei‚ care cuprinde următoarele compartimente.

**Tabelul 1.1. Compartimentele tezei de master şi volumul lor** (cu titlu de recomandare)

|  |  |  |
| --- | --- | --- |
|  | **Denumirea compartimentelor** | **Volum, pagini, format A4, font 12, interval 1,5** |
|  | **FOAIA DE TITLU** | 1 |
|  | **CUPRINS** | 1-2 |
|  | **LISTA ABREVIERILOR (la necesitate)** | 1 |
|  | **INTRODUCERE** | 4-5 |
|  | **COMPARTIMENTE DE BAZĂ ALE TEZEI** (cu denumiri concrete ale capitolelor respective) | 40-48  (pînă la 3 capitole) |
|  | **CONCLUZII ŞI RECOMANDĂRI** | 3-4 |
|  | ***Total pagini*** (inclusiv materialul ilustrativ) | 50-60 |
|  | **BIBLIOGRAFIE** | nu mai puţin de 50 surse |
|  | **ANEXE** | nu se limitează |
|  | **DECLARAŢIE\***  **PRIVIND ΟRIGINALITATEA CΟNŢINUTULUI TEZEI DE MASTERAT** | 1 |
|  | **ANNOTATION** (pentru teze de master) | 1 |
|  | **AVIZUL CONDUCĂTORULUI TEZEI** | 1 |
|  | **AVIZUL EXTERN** | 1 |
|  | **DURATA RAPORTULUI** (se pregăteşte în Power Point) | * 1. min |

Tezele conţin partea de bază (compartimentele 1-­7) şi partea complementară (compartimentele 8­-12). Volumul părţii de bază a tezei de master nu va depăşi 50/60 pagini, inclusiv materialul ilustrativ (figurile şi tabelele). Volumul materialului ilustrativ nu va depăşi 30% din volumul părţii de bază. Volumul părţii complementare nu se limitează. Conținutul tezei cuprinde:

* *compartimentul introductiv (introducerea)*‚ care are caracter teoretic‚ istoriografic‚ metodologic și metodic‚ reflectând actualitatea cercetării‚ problema‚ obiectul‚ scopul cercetării‚ ipotezele și obiectivele investigației‚ baza conceptuală‚ metodele‚ procedeele și tehnicile‚ etapele‚ baza experimentală‚ termenii-cheie;
* *2-3 capitole* în care se dezvoltă conținutul temei‚ sunt reflectate rezultatele documentării și investigației teoretice și argumentele autorului‚ prezentate analizele cercetării în teren și concluziile la fiecare compartiment (în conformitate cu oportunitatea prezentării materialului capitolele pot fi divizate în subcapitole‚ paragrafe și subparagrafe);
* *un compartiment final (concluzii și recomandări)‚* în care sunt sintetizate concluziile și expus aportul personal la soluționarea problemelor abordate în lucrare‚ propuse recomandări;
* *listele bibliografice* reflectă literatura consultată în vederea întocmirii lucrării‚ fiind aranjate într-o anumită consecutivitate: după caracter‚ în ordine alfabetică și a anului publicării.

**2. CONȚINUTUL TEZEI DE MASTER**

În **INTRODUCERE** (expusă în 4-5 pagini) sunt reflectate următoarele aspecte.

**Actualitatea cercetării.** Subcompartimentul prevede judecățile autorului asupra oportunității alegerii temei din considerente teoretice și practice‚ care prezintă un aport la dezvoltarea domeniului și‚ inclusiv‚ la formarea profesională. Stabilește caracterul actual al cercetării practice și teoretice‚ reieșind din abordările problemei în literatura din domeniu și realitatea socială. Indică la raportul dintre problema studiată și problemele din cotidian. Actualitatea cercetării se prezintă ca o aprofundarea în subiectul investigației‚ relevarea tuturor aspectelor teoretice legate de acesta și probarea lor în cadrul unei cercetări experimentale.

**Problema investigației:** este formulată într-o frază‚ care reflectă corespondența dintre studiul efectuat și necesitatea soluționării teoretice și practice a unei situații specifice‚ prin investigarea unui anumit aspect și stabilire a unor soluții.

**Obiectul cercetării:** se referă la aspectul teoretico-practic‚ selectat pentru un studiu mai detaliat‚ care constituie un fenomen sau un proces‚ o categorie sau un concept etc.

**Scopul cercetării:** reflectă elucidarea anumitor particularități ale obiectului investigației‚ elaborarea unui program de activitate sau cercetare‚ expunerea unor concluzii relevante studiului.

**Obiectivele investigației:** se împart în teoretice și practice și presupun un plan sumar al efectuării investigației în scopul explicării problemei alese pentru cercetare – studiul aspectelor teoretice‚ precizarea prin analiză teoretică și practică a unor noțiuni‚ elucidarea unor particularități‚ identificarea factorilor‚ construirea modelelor‚ elaborarea aparatului de cercetare‚ evidențierea unor rezultate specifice etc.

**Ipotezele cercetării:** modelul ipotetic al investigației‚ formulat în fraze testabile empiric‚ care reflectă cunoașterea problemei la nivel teoretic și raportul cu propriile observații. Urmează să reflecte anumite relații dintre cauză și efect. Este formulat în tezele care-și pun scopul unei testări empirice a problemei alese pentru cercetare.

**Baza conceptuală a cercetării:** nominalizarea teoriilor‚ abordărilor‚ principiilor‚ conceptelor‚ modelelor și a autorilor lor‚ rezultate din analiza literaturii din domeniu.

**Metode‚ procedee și tehnici de cercetare:** se împart în teoretice – studiu al surselor bibliografice‚ analize‚ sinteze‚ clasificări; practice – experimentale‚ alese în conformitate cu obiectivele; statistice – în scopul analizei cantitativ-calitative.

**Etapele investigației:** reflectă consecutivitatea acțiunilor autorului tezei în vederea rezolvării scopului cercetării.

**Baza experimentală a cercetării:** indicarea și descrierea eșantionului supus cercetării în conformitate cu criteriile care urmează a fi supuse probării experimentale. Este specificată doar în tezele cu caracter de cercetare experimentală.

**Importanța lucrării (în anumite cazuri‚ în funcție de caracterul tezei‚ se specifică și aspectul inovator):** contribuții personale ale autorului în elucidarea problemei propuse pentru studiu. În cadrul unei teze pot fi efectuate analize‚ care vor conduce la anumite precizări‚ comparații‚ clasificări‚ dar și la elucidarea unor aspecte problematice prin intermediul cercetării experimentale. În acest sens sunt relevate două aspecte:

* **importanța teoretică a lucrării:** rezultatele unei analize‚ sinteze‚ clasificări ale moștenirii teoretico- conceptuale‚ expunerea propriilor concluzii‚ modele;
* **importanța practică a lucrării:** precizarea și descrierea unor aspecte‚ concepte‚ modele‚ rezultată din cercetarea experimentală.

**Termeni-cheie:** noțiunile de bază‚ utilizate în conformitate cu problema‚ obiectul‚ scopul și obiectivele lucrării. Noțiunile sunt aduse în ordine alfabetică‚ ilustrând competențele achiziționate pe parcursul realizării lucrării.

Expunerea rezultatelor studiului teoretic și a cercetării practice se realizează în 2-3 capitole‚ care constituie reflectarea convingătoare a activității în vederea realizării obiectivelor propuse în partea introductivă. Teza cuprinde trei capitole‚ în cazul când reflectă studiul teoretic‚ practic și experimentul de formare‚ două – când ultima activitate nu se prevede în obiectivele lucrării‚ sau când lucrarea nu prevede realizarea unei cercetări experimentale. Volumul fiecărui compartiment este stabilit în conformitate cu volumul lucrării‚ prezentând proporții relativ egale.

**CAPITOLUL TEORETIC (până la 20-25 pagini)** reflectă contribuțiile științifice ale cercetătorilor din domeniu în tema enunțată. Conținutul textului urmează să corespundă următoarelor cerințe:

* sărespecte tema aleasă‚ conținând abordări ale problemei de studiu și elemente științifice inovatorii;
* să elucideze evoluția cercetărilor‚ contribuția diferitor autori‚ profunzimea tratării problemei;
* să evidențieze conceptele de bază‚ care deservesc înțelegerea problemei;
* să expună convingător și logic ideile principale‚ realizând o sinteză și expunând concluzii.

Fiecare compartiment urmează să conțină în debut ideea principală și obiectivele de bază‚ rezultate din obiectivele lucrării‚ iar în final – concluzii‚ reieșite din activitatea de analiză teoretică. Conținutul textului trebuie să corespundă temei‚ să abordeze cât mai complet și profund problema aleasă‚ să demonstreze posedarea aparatului conceptual‚ să fie întocmit într-un limbaj corespunzător și corect.

De mare importanță se prezintă utilizarea corectă a aparatului științific – a totalității materialelor cu caracter informativ-teoretic și practic‚ a notelor‚ anexelor‚ materialului ilustrativ‚ listelor surselor etc. Reflectarea surselor se face prin prezentarea unor citate sau a unor formulări ale autorilor‚ utilizându-se lista bibliografiei‚ oferită la sfârșitul lucrării.

Referințele la sursele bibliografice consultate se realizează prin respectarea prevederilor SM ISO 690-2012 “Informare şi Documentare. Reguli pentru prezentarea referinţelor bibliografice şi citarea resurselor de informare” (aprobat prin hotărârea INSM nr. 871-ST din 05.04.2012 (**vezi Anexa 3**).

În text, referinţele bibliografice se indică în paranteze pătrate, inserate în text, de exemplu [7]. Dacă sunt citate anumite părţi ale sursei, după indicele bibliografic se indică şi pagina, de exemplu [7, p. 13]. În cazul mai multor referințe - [7, 12, 15].

Pentru întocmitea tezei de master se vor consulta cel puțin 50 de surse bibliografice.

Utilizarea cât mai largă a surselor denotă maturitate științifică și documentare fundamentală în tema aleasă pentru studiu, din care cauză în fiecare pagină urmează să fie redate cît mai multe surse.

Textul trebuie să corespundă următoarelor cerințe: continuitatea expunerii‚ consecutivitatea logică a ideilor‚ caracterul convingător al demonstrațiilor.

**CAPITOLUL/ELE PRACTIC/E (20-30 pagini)** prezintă partea experimentală a lucrării. În condițiile când s-a realizat doar un experiment de cercetare‚ lucrarea se va rezuma doar la un compartiment‚ care reflectă această activitate‚ efectuarea experimentului formativ sau a unei implicări cu caracter de rezolvare practică a problemei solicită un capitol în plus. Prezentarea cercetării se realizează în câteva compartimente‚ în conformitate cu conținutul obiectivelor practice.

Se recomandă ca în debutul capitolului‚ într-un compartiment aparte‚ să fie expuse ***principiile metodologice și metodele cercetării***:

* obiectivul investigației practice;
* ipotezele de bază;
* descrierea eșantionului;
* nominalizarea etapelor investigației;
* specificarea metodelor și tehnicilor folosite: scurta lor descriere; menirea.

Obiectivul investigației experimentale reflectă problema‚ expusă în debutul lucrării‚ fiind corespondent obiectivului general al cercetării. Ipotezele prezintă o detaliere a modelului ipotetic general. Eșantionul cercetării este descris în conformitate cu criteriile calitativ-cantitative‚ solicitate de conținutul obiectivelor experimentale.

În următoarele compartimente sunt expuse rezultatele experimentale. Se recomandă‚ în scopul menținerii unei consecutivități și expuneri logice a textului‚ următoarea structură a compartimentelor:

* conținutul ipotezei de lucru;
* menționarea metodei‚ folosite în scopul controlării ipotezei;
* descrierea cantitativă a rezultatelor cercetării;
* analiza lor calitativă‚ inclusiv prin utilizarea metodelor de calcul matematico-statistic;
* concluziile cu privire la confirmarea sau infirmarea ipotezei;
* concluzii generalizate.

Prezentarea rezultatelor cercetării poate fi realizată prin intermediul tabelelor‚ schemelor‚ graficelor‚ diagramelor etc.‚ expuse în text și/sau în anexe. Se recomandă includerea în structura capitolelor a formelor grafice de prezentare a materialului relevant pentru o descriere succintă și ilustrativă a rezultatelor cercetării. În anexe pot fi prezentate tabele generale cu date‚ rezultatele largi ale calculului statistic‚ reflectat în text dor în formă de coeficienți‚ textul sau descrierea deplină a unor metode mai puțin cunoscute în practica cercetării. În condițiile când teza reflectă un experiment formativ‚ în anexe poate fi prezentată descrierea activităților în formă de program general și plan al fiecărei în parte‚ anumite stenograme etc.

Capitolul se finalizează cu un compartiment aparte‚ care reflectă concluziile generale‚ rezultate din cercetarea empirică‚ iar în cazul aplicării unui experiment formativ– din implementarea programului dat.

În condițiile prezenței unui al treilea capitol sunt expuse detaliat sarcinile experimentului formativ, principiile elaborării programului, descrierea participanților‚ particularitățile activităților‚ ipotezele și verificarea lor prin compararea datelor test-retest. Se fac referinȚe la experimente similare.

În **CONCLUZII ȘI RECOMANDĂRI** (3-4 pagini) se conține rezumarea succintă a ideilor formulate în debutul investigației și a rezultatelor obținute:

* rezumatul principalelor idei expuse în lucrare;
* demonstrațiile cu privire la caracterul finit al studiului efectuat în conformitate cu obiectul și obiectivele propuse;
* concluziile teoretice și practice‚ rezultate din cercetare;
* sugestii și recomandări practice.

Lucrarea se finalizează cu **BIBLIOGRAFIE**.

**3. DESIGN-UL TEHNIC AL TEZEI DE MASTER**

Lucrările sunt culese la calculator și prezentate în 2 variante: tipar și formă electronică. Tezele sunt culese la calculator şi prezentate în 2 exemplare (unul este întors autorului după susţinere). Textul tipărit este imprimat pe hârtie A4‚ legat în copertă. Textul se culege cu utilizarea caracterelor Times New Roman‚ mărimea literelor – 12‚ distanţa dintre rânduri – 1,5 intervale. Amplasarea în pagină: câmp stânga – 3‚0; dreapta – 1‚5; sus și jos – 2‚5. Fiecare compartiment – capitol - începe dintr-o pagină nouă.

În text se utilizează forme de evidențiere:

* a compartimentului – caractere îngroșate‚ litere majuscule: de ex. **1. CERCETĂRI ALE CONȘTIINȚEI DE SINE ÎN PSIHOLOGIA CONTEMPORANĂ**;
* a subcompartimentelor – caractere îngroșate: de ex. **1.1. Elaborări teoretice ale problemei schimbării sociale;**
* a unor părți componente – caractere îngroșate: **Actualitatea cercetării**; **Scopul lucrării;**
* a unor concepte‚ noțiuni de bază - caractere îngroșate: **Media‚ abaterea standard‚ frecvența** sunt moduri de condensare a informației‚ folosite în statistică în scopul unei exprimări sintetice a ansamblului de date‚ servindu-se de anumite valori numerice;
* a cuvintelor preluate dintr-o limbă străină – caractere oblice: training; feed-back;
* a unor definiții‚ concluzii‚ specificări importante – caractere oblice: Astfel‚ în finalul acestei expuneri se poate concluziona despre *raportul direct strâns între consumul de droguri și anxietate.*

Prezentarea rezultatelor cercetării poate fi realizată prin intermediul tabelelor‚ figurilor‚ formulelor, fotografiilor, etc., expuse în text şi/sau în anexe. Se recomandă includerea în structura capitolelor a formelor grafice de prezentare a materialului relevant pentru o descriere succintă şi ilustrativă a rezultatelor cercetării. Formulele, tabelele, figurile și fotografiile se numerotează, luând în considerare numărul capitolului, de exemplu, Figura 2.5 (în textul explicativ) sau Fig. 2.5. (în titlul figurii). Formula se amplasează în partea stângă a rândului, iar numărul ei – în partea dreaptă.

**Tabele** se prezintă în conformitate cu următoarele cerinţe:

* numărul tabelului şi un titlu (explicaţie), ex.: Tabelul 2.1. Mediile căpătate prin aplicarea testului de capacități comunicative;
* numerotarea se face prin fixarea numărului capitolului și a numărului de ordine al tabelului;
* numărul şi titlul tabelului se plasează deasupra tabelului;
* în textul explicativ la fel se utilizează formularea Tabelul 2.1;
* dacă tabelul este preluat dintr-o altă lucrare, după titlul şi numărul tabelului se va indica între paranteze pătrate sursa acestuia.

**Figurile** se prezintă în conformitate cu următoarele cerinţe:

* orice tip de ilustraţie de tipul grafice, hărţi, fotografii, desene, schiţe etc. poartă numele de „figură“;
* numerotarea figurilor, în conformitate cu ex. – Fig.2.1. Exprimarea coeziunii de grup în debutul stagiului militar, se plasează dedesubtul acestora;
* numerotarea se face prin fixarea numărului capitolului și a numărului de ordine al figurii;
* în textul explicativ se utilizează formularea Figura 2.1;
* dacă figura este preluată exact sau dacă datele care au fost folosite pentru construirea graficului au fost preluate, trebuie să fie menţionată sursa datelor.

Comportă anumite cerințe prezentarea bibliografiei; utilizate în elaborarea lucrării. Listele bibliografice urmează să ilustreze competența teoretică a autorului tezei‚ capacitatea lui de a analiza profund tema propusă.

În listele bibliografice se expune pentru început literatura‚ editată în limba română‚ engleză‚ franceză etc. (cu caractere latine)‚ mai apoi – cea prezentată cu caractere chirilice. Se menține strict ordinea alfabetică. Mai multe publicații ale unui autor pot fi expuse în simplă ordine alfabetică a titlurilor sau sunt prezentate în ordine invers cronologică a anului de editare. În condițiile prezenței unor coautori – de la lucrările individuale‚ la cele scrise în colaborare. Când lucrările unui autor au apărut în același an se respectă ordinea alfabetică a titlurilor‚ specificându-se după anul ediției o altă ordine – a‚b‚c etc. Astfel‚ în referințele din text se fac aceleași însemnări cu litere‚ pentru ca cititorul lucrării să înțeleagă cert‚ care ediție a fost citată.

***NB.* La teza de master se anexează avizul semnat de către conducătorul de teză (Anexa 5), avizul unui specialis/colectiv de specialişti asupra tezei de master (se recomandă avizarea tezei în cadrul organizației de practică) (Anexa 6).**

**RESPONSABILITATEA PRIVIND ORIGINALITATEA CONȚINUTULUI LUCRĂRII DE MASTER**

În vederea asigurării calității și contracarării plagiatului, în conformitate cu prevederile Codului Educației al Republicii Moldova Nr.152 din 17.07.2014, ale Codului cu privire la Știință și Inovare al Republicii Moldova nr. 259-XV din 15.07.2004, Legii privind drepturile de autor și drepturile conexe a Republicii Moldova nr. 139 din 02.07.2010, Hotărîrii Guvernului Republicii Moldova nr. 880 din 22.11.2012 cu privire la Strategia Națională în domeniul proprietății intelectuale pînă în anul 2020, precum și conform ordinului Rectorului ULIM Cu privire la originalitatea lucrării de licență/master, studentul autor al proiectului semnează declarația de proprie răspundere privind originalitatea conținutului lucrării de master (Anexa 4), pe care o anexează în finalul lucrării.

**Note și specificări.**

1. Volumul unei teze de master este de 50-60 pagini.
2. Tezele trebuie să fie prezentate într-o formă îngrijită‚ copertate: partea estetică a lucrării nu este mai puțin importanță decât conținutul ei.
3. Cercetarea realizată în cadrul tezei poate constitui subiectul unei comunicări la simpozioane și conferințe științifice‚ a unor publicații.
4. Termenii de stabilire a temelor tezelor de master: în anul I‚ până la 1 martie.

Anexa 1

**MINISTERUL EDUCAȚIEI, CULTURII ȘI CERCETĂRII AL REPUBLICII MOLDOVA**

**UNIVERSITATEA LIBERĂ INTERNAȚIONALĂ DIN MOLDOVA**

**FACULTATEA ȘTIINȚE SOCIALE ȘI ALE EDUCAȚIEI**

**CATEDRA PSIHOLOGIE ȘI ȘTIINȚE ALE EDUCAȚIEI**

**Irina COLUN**

**DEZVOLTAREA COEZIUNII DE GRUP LA MILITARII ÎN TERMEN PE PARCURSUL PRIMILOR LUNI DE SERVICIU MILITAR**

Teză de master

***Admis pentru susținere***

***Șef Catedră Psihologie și Științe ale Educației***

***\_\_\_\_\_\_\_\_\_\_\_\_\_\_\_\_\_\_\_\_\_***

***lect. univ., dr. Neli Balode***

***”\_\_”\_\_\_\_\_\_\_\_\_\_\_\_\_\_\_\_\_2020***

***Conducător științific: Svetlana RUSNAC,***

***doctor în psihologie, conferențiar universitar***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***Autor: Irina Colun, studentă-master la anul II,***

***programul de master Psihologie Socială***

***\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

**Chișinău - 2020**

Anexa 2

**CUPRINS**

|  |  |
| --- | --- |
| **INTRODUCERE** | 3 |
| 1. **ANALIZA TEORETICĂ A ROLULUI FAMILIEI ÎN ACCEPTAREA DE SINE A COPILULUI** | 9 |
| **1.1. Contribuții teoretice privind rolul familiei în formarea personalității** | 9 |
| **1.2. Conflictele în mediul familial și influența lor asupra dezvoltării personalității copilului** | 19 |
| 1. **CERCETAREA EXPERIMENTALĂ A ROLULUI FAMILIEI ÎN ACCEPTAREA DE SINE A COPILULUI** | 23 |
| **2.1. Metdologie și metode de cercetare** | 23 |
| **2.2. Rezultate și interpretări ale influențelor mediului familial asupra acceptării de sine a copilului** | 36 |
| 1. **PROGRAM FORMATIV DE DEZVOLTARE A CAPACITĂȚII PĂRINȚILOR DE EDUCARE A ACCEPTĂRII DE SINE A COPILULUI** | 48 |
| **3.1. Metdologia și conținutul experimentului formativ** | 48 |
| **3.2. Rezultatele experimentului formativ: date test-retest** | 53 |
| **CONCLUZII ȘI RECOMANDĂRI** | 63 |
| **BIBLIOGRAFIE** | 69 |
| **ANEXE** | 75 |
| **ANNOTATION** |  |
| **DECLARATIE PRIVIND ORIGINALITATEA CONȚINUTULUI LUCRĂRII DE MASTER** |  |

|  |
| --- |
| **AVIZUL CONDUCĂTORULUI TEZEI** |
| **AVIZUL EXTERN** |

Anexa 3

**Prezentarea bibliografiei** se face în conformitate cu SM ISO 690-2012 “Informare şi Documentare. Reguli pentru prezentarea referinţelor bibliografice şi citarea resurselor de informare” (aprobat prin hotărârea INSM nr. 871-ST din 05.04.2012)

**EXEMPLE DE REFERINŢE LA PUBLICAŢII TIPĂRITE**

**ACTE NORMATIVE**

Hotărârea Guvernului Republicii Moldova cu privire la aprobarea Nomenclatorului lucrărilor sezoniere: nr. 1273 din 19.11.2004. In: Monitorul Oficial al Republicii Moldova. 2004, nr. 212/217. <http://lex.justice.md/md/%20295767/>

Legea privind dreptul de autor şi drepturile conexe: nr.293-XIII din 23.11.1994. In: Monitorul Oficial al Republicii Moldova. 1995, nr. 13. <http://lex.justice.md/md/336156/>

Codul cu privire la ştiinţă şi inovare al Republicii Moldova. Nr. 259-XV din 15 iulie 2004. In: Monitorul Oficial al Republicii Moldova, 30.07.2004.

**CĂRŢI**

Palii A. Cultura comunicării. Chişinău, 1999.

Tave D. Inbreeding and brood stok management. Rome, 1999.

Семенов В. В. Философия: итог тысячелетий. Философская психология. Москва, 2000.

Nicolescu O., Verboncu I. Management. Bucureşti, 1996.

Permin A., Hansen I. Epidemiology, diagnosis and control of poultry parasites. Rome, 1998.

Costenco T., Costenco C. Ciuperci din Moldova. Chişinău, 2004.

Balan V., Cimpoieş Gh., Barbăroşie M. Pomicultura. Chişinău, 2001.

Агафонова Н. Н., Богачева Т. В., Глушкова Л. И. Гражданское право: учеб. пособие для вузов. Mосква, 2002.

**…mai mult de trei autori**

Stan N. ş. a. Tratat de legumicultură. Chișinău, 2004.

**…fără autori**

Anuarul Statistic al Republicii Moldova 2005. Chişinău, 2005.

**AUTOREFERAT, TEZĂ**

Sava P. Productivitatea agrişului în funcţie de soi şi distanţa de plantare: autoref. al tezei de doctor în şt.agricole. Chișinău, 2003.

Даду К. И. Продуктивность спуровых насаждений яблоней в зависимости от плотности посадки: автореф. дисс. на соиск. ученой степени канд. с.-х. наук. Mосква, 1985.

Mardare I. Concepţia cognitiv-structurală de creare a sistemelor intelectuale pentru restabilirea imaginilor. Teză de dr.hab. în tehnică. Chişinău, 2008.

Вишняков И. В. Модели и методы оценки коммерческих банков в условиях неопределенности: дисс. канд. экон. наук. Mосква, 2002.

**CONTRIBUŢII**

***… din reviste***

Adăscăliţei M. Tăierea de reîntinerire a pomilor de măr. In: Agricultura Moldovei, 1997, nr 9, p. 17-22.

***…din lucrări ştiinţifice***

Rurac M. Influenţa prelucrării de bază a solului asupra unor însuşiri fizice. In: Culegere de lucrări ştiinţifice a Universităţii Agrare de Stat din Moldova, 2001, vol. 9, p. 95-99.

***…din materialele simpozioanelor***

Babuc V. ş. a. Cercetări şi realizări în tehnică. In: Realizări, programe, perspective. Tezele conf. jubiliare internaţionale. Chişinău: Universitatea Tehnică a Moldovei, 1995, p. 152-157.

Timuş A., Ghizdavu I. Mortalitatea naturală a larvelor – factor de reglare al nivelului populaţional al speciei Lyonetia clerckella. In: Protecţia integrată a plantelor: realizări şi probleme: tezele simpoz. int. şt., 2-4 oct. 2000. Chişinău: Agrarum, 2000, p. 209-211.

**EXEMPLE DE REFERINŢE LA DOCUMENTE ELECTRONICE**

**MONOGRAFII**

Hârnău S., Ohrimenko S., Cernei G. Tehnologiile informaţionale şi problemele globale ale dezvoltării societăţii. Chişinău, 2008. <http://www.ase.md./Inside/PersonalPagesRomCom.phtml>

**CONTRIBUŢII**

Dumitrescu D**.** Evaluarea în biblioteci. In: UniBIB. 2007. http://www.bcub.ro/articoledr.htm

Roberts K. An analysis of group processes in farmer learning: the Australian experience. In: The journal of agricultural education and extension [online]. 2000, vol.6, nro. 4. <http://library.wur.nl/ejae/v6n4t.html>

Ordonarea bibliografiei se face în conformitate cu specificul tematicii proiectului, de exemplu, dacă lucrarea prezintă cadrul normativ, apoi documentele de drept constituie un compartiment aparte, amplasat în debutul listelor. În listele bibliografice se expune pentru început literatura‚ editată în limba română‚ engleză‚ franceză etc. (cu caractere latine)‚ mai apoi – cea prezentată cu caractere chirilice. Se menţine strict ordinea alfabetică. Mai multe publicaţii ale unui autor pot fi expuse în simplă ordine alfabetică a titlurilorsau sunt prezentate în ordine invers cronologică a anului de editare. În condiţiile prezenţei unor coautori – de la lucrările individuale‚ la cele scrise în colaborare. Când lucrările unui autor au apărut în acelaşi an se respectă ordinea alfabetică a titlurilor‚ specificându-se după anul ediţiei o altă ordine – a‚b‚c etc. Astfel‚ în referinţele din text se fac aceleaşi însemnări cu litere‚ pentru ca cititorul lucrării să înţeleagă cert‚ care ediţie a fost citată.

**Anexa 4**

DECLARATIE\*

privind originalitatea conținutului lucrării de master

Subsemntatul(a) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

absolvent(ă) al (a) Universității Libere Internaționale din Moldova, Facultatea Științe Sociale și ale Educației, Programul de master \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, promoția 2019-2020, declar pe propria răspundere, că lucrarea de master cu titlul: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

elaborată sub îndrumarea dlui/dnei \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

pe care urmează să o susțin în fața comisiei, este originală, îmi aparține și îmi asum conținutul acesteia în întregime.

Declar că nu am plagiat altă lucrare de licență/master, monografii, lucrări de specialitate, articole etc., publicate sau postate pe internet, toate sursele bibliografice folosite la elaborarea lucrării de master fiind menționate în conținutul acesteia.

De asemenea, declar că sunt de acord ca lucrarea mea de master să fie verificată prin orice modalitate legală pentru confirmarea originalității, consimțând inclusiv la introducerea conținutului acesteia într-o bază de date în acest scop.

Data \_\_\_\_\_\_\_\_\_\_\_\_\_\_\_\_\_\_\_\_\_\_\_\_ Semnătură student \_\_\_\_\_\_\_\_\_\_\_\_\_\_\_\_\_\_\_\_

\* Declarația se va completa de absolvent cu pix sau stilou cu cerneală albastră și se înserează în lucrarea de master a studentului la sfârșitul acesteia ca parte integrantă.

**Anexa 5**

**AVIZ**

**LA TEZA DE MASTER**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Elaborată de studentul/a*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***Facultatea Științe Sociale și ale Educației***

*Domeniu general de studiu: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Domeniu de formare profesională: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Program de masterat: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*Conducător ştiinţific: ­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

*I. Aspectul structural-formal al tezei:*

***1. Prezentarea grafică a lucrării (imprimare la calculator, punerea în pagină, citarea corectă a surselor şi referinţelor bibliografice).* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***2. Structura logică a tezeii - pe capitole, puncte şi subpuncte, cu introducere şi încheiere-concluzii.*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

*II. Calitatea conţinutului tezei:*

***1. Suportul doctrinar logic şi convingător prezentat în partea teoretică a lucrării.* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***2. Actualitatea şi varietatea geografică a surselor de referinţă.***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***3. Caracterul novator al rezultatelor cercetării factologice, plus valoarea ştiinţifică personală realizată de student.***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

*III. Gradul de responsabilitate a studentului în procesul de elaborare a tezei, regularitatea consultaţiilor susţinute cu mentorul cercetării.*

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***III Concluziile coordonatorului tezei:*** Teza de master cu titlul „\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, elaborată de studenta/ul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se indică gradul de corespondență cerințelor stipulate în program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ şi merită a fi propusă pentru apreciere Comisiei de Masterat.

*Data:* \_\_\_\_ \_\_\_\_\_\_\_\_\_\_\_\_\_\_\_ 2020

*Semnătura coodonatorului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

**Anexa 6**

**AVIZ**

**LA TEZA DE MASTER**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Elaborată de studentul/a*** *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

***Facultatea Științe Sociale și ale Educațieă***

***Numele, prenumele, funcția (titlul științific), locul de muncă al autorului avizului: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_***

***1. Prezentarea grafică a lucrării (imprimare la calculator, punerea în pagină, citarea corectă a surselor şi referinţelor bibliografice).* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***2. Structura logică a tezeii - pe capitole, puncte şi subpuncte, cu introducere şi încheiere-concluzii.*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***3. Suportul doctrinar logic şi convingător prezentat în partea teoretică a lucrării.* \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***4. Actualitatea şi varietatea geografică a surselor de referinţă.***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***5. Caracterul novator al rezultatelor cercetării factologice, plus valoarea ştiinţifico-practică personală realizată de student.***

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Apreciere: \_\_\_\_\_\_\_

***Concluziile autorului avizului:*** Teza de master cu titlul „\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, elaborată de studenta/ul \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (se indică gradul de corespondență cerințelor stipulate în program \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ şi merită a fi propusă pentru apreciere Comisiei de Masterat.

*Data:* \_\_\_\_ \_\_\_\_\_\_\_\_\_\_\_\_\_\_\_ 2019

*Semnătura autorului avizului\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*